Sabinet | Volume 120 Number 3328
Volume 120 Number 3328, 2018
Die Kerkblad - Volume 120 Number 3328, October 2018
Volume 120 Number 3328, October 2018
Inslag van die Calvinisme in Suid-Afrika
Ons herdenk op 31 Oktober elke jaar die geseënde kerkhervorming van die 16de eeu. In besonder beleef ons op die oomblik 'n tydperk van besondere herdenkings vir ons as Gereformeerdes:
In 2017 het ons die 500-jarige herdenking van die Hervorming gevier, en sekere projekte, publikasies en navorsing gaan steeds voort.
Vanjaar en volgende jaar herdenk ons in besonder die Sinode van Dordrecht 1618/19, 400 jaar gelede.
Volgende jaar vier ons DV die 150-jarige bestaan van die Teologiese Skool van die Gereformeerde Kerke en die PU vir CHO wat daaruit gegroei het. Ons hoop om DV volgende jaar besonderlik aan hierdie saak aandag te gee.
Dit is vanjaar 430 jaar gelede wat die Franse Hugenote na Suid-Afrika gekom het, en 70 jaar sedert die Hugenote-monument in Franschhoek in 1948 ingewy is.
Kerk = koninklike priesterdom
Author A le R du Plooy
Binne die Reformatoriese kerke word die Reformasie van die 15de en 16de eeue tans op baie maniere herdenk. In 1517 – 500 jaar gelede – was dit veral Luther wat die Rooms- Katolieke Kerk met sy stellings gekonfronteer of uitgedaag het tot verantwoording. En in 1618/19 – 400 jaar gelede – was die bekende Sinode van Dor drecht in Nederland die kulminasie van die leerstellige en kerkregtelike ontwikkeling en reformasie gedurende die voorafgaande tydperk.
Prys uitgeloof vir prediking
Op Dinsdag 3 September het ek 'n e-pos ontvang van die Coram Deo NG-gemeente. In die e-pos word 'n prys bekendgestel wat tweejaarliks toegeken gaan word vir die beste "impak-preek". Die prys sal bestaan uit 'n kontantbedrag van R30 000 en 'n trofee. In die eerste rondte sal NG-predikante van jonger as 40 jaar in aanmerking kan kom vir die prys.
Author H.G. Stoker
Eiendomsreg staan in die branding. Die neem van mense se eiendom sonder vergoeding is in die brandpunt, in die media, in die monde van regeringsleiers, en in die hof. Dit vra die vraag of iemand geregtig is om eiendom te besit en daaroor te besluit. In vele vertoë word die regering gewaarsku teen die ontneem van burgers van Suid-Afrika se vryheid deur die onteiening van wat hulle besit. Daar word daarop gewys dat die verkryging en beheer oor jou eie eiendom 'n kernaspek van die Suid-Afrikaanse grondwet is. Ook word die neem van eiendom sonder vergoeding diefstal genoem. Steel is steel – of iets deur 'n persoon gevat word, of deur 'n instelling soos die staat.
Die Dordtse Leerreëls (6) - die uitverkiesing : 'n loflied oor God se ewig-bewarende genade!
Eenmaal 'n kind van God, altyd 'n kind van God …
Dit is immers wat in die Dordtse Leerreëls (hoofstuk 5) bely word! Luister na die pragtige geloofstaal: Maar God is getrou. Uit barmhartigheid bekragtig Hy hulle in die genade wat eenmaal aan hulle gegee is, terwyl Hy hulle ook tot die einde toe kragtig daarin bewaar (DL 5:3). So 'n belydenis roep natuurlik sy eie vrae op, byvoorbeeld: Beteken dit dat, as ek tot geloof in Christus gekom het (en daarom glo dat ek uit verkies is), ek my lewe maar kan leef soos ek wil – in sorgeloosheid en onverskilligheid? Die Here sal wel sorg dat ek aan die einde redding ontvang … Of: Sal my sonde uiteindelik maak dat ek nooit sekerheid kan hê dat ek gered is nie – al glo ek ook waaragtig? Sal maar sien waar ek my oë eendag sal oopmaak …
Is die kerkvader Augustinus nog vir ons belangrik vandag? (1)
Baie lidmate ken die name van Luther en Calvyn, maar die naam van die kerkvader Aurelius Augustinus (354-430 nC) is vir die meeste redelik onbekend. Hoe is dit moontlik?
Dordt 400 – Skrif, belydenis en kerkorde
Authors: Victor d'Assonville, Gerard Meijer and Erik van Alten
Source: Die Kerkblad 120, pp 14 –16 (2018)
Op Dinsdagmiddag 13 November 1618 het die "Internasionale" Sinode van Dordrecht in Nederland begin. Ongeveer ses maande later, op Maandagoggend 6 Mei 1619, het die Sinode tot 'n einde gekom. 'n Week later, op 13 Mei 1619, is daar voortgegaan met 'n "Nasionale" Sinode wat tot Woensdag 29 Mei vergader het. Vandag ken ons die twee vergaderings tesame as die Sinode van Dordrecht 1618/19, 'n bakermat-gebeure in die geskiedenis van die Gereformeerde Kerke.
Is die kerkvader Augustinus nog vir ons belangrik vandag? (2)
Source: Die Kerkblad 120, pp 17 –19 (2018)
Ons het in 'n ander artikel kortliks die lewe van Augustinus geskets. In hierdie artikel word enkele grepe gemaak uit wat ons nog vandag van hom kan leer.
Vader - Aramees : ABBA; Grieks : Patēr
'n Mens loop dikwels die uitdrukking abba raak in meer populêre geestelike geskrifte. Daarom is dit goed dat ons 'n slag dieper daarna kyk. Abba is die Aramese vorm van die Hebreeuse 'ab en kom voor in die uitdrukkings 'abi ("my vader") en abba ("ons vader"). Ons vind dit ook in 'n titel, soos byvoorbeeld by rabbi's, soos abba Gamaliël. Uit eerbied vir God wat ook Abba genoem word, is die name Abraham en Moses nooit met Abba verbind nie.
Dr. JH (Jac) en Ina Howell
Author Johan Howell
Source: Die Kerkblad 120, pp 22 –23 (2018)
Ons ouers …'n genadegawe wat vir ons kinders vir 'n gedeelte van ons tyd hier op aarde geleen is. Ons kan eintlik nie in woorde beskryf wie Pa en Ma was en wat hulle vir ons en vir soveel ander mense gedoen en beteken het nie. Dit is wel 'n groot voorreg om iets van hulle met ander te kan deel. Ons is dankbaar dat ons na talle mooi herinneringe kan terugkyk.
Emeritusgedenklesing en erkenningsfunksie
Source: Die Kerkblad 120, pp 24 –24 (2018)
"We respect our elders. There is wisdom that comes from experience, and I am not going to stop learning from wise counsel" (Mar cia Fudge). Op Donderdag 30 Augustus 2018 het die Teologiese Skool Potchefstroom en Fakulteit Teologie weer ons gesamentlike jaarlikse emeritusgedenklesing en erkennings funksie aangebied. Met hierdie byeenkoms gee ons graag erkenning aan die nalatenskap van ons emerituspersoneel, of ons "wysheidsgroep" soos prof. Balia (Dekaan van die Fakulteit Teologie) na hulle verwys. Al die emeriti en hulle gades word na hierdie geleentheid genooi.
'n Nuwe boek deur prof. Amie van Wyk
Source: Die Kerkblad 120, pp 25 –25 (2018)
'n Nuwe boek van prof. Amie van Wyk met die titel Augustinus: 'n Studie oor die Etiek van 'n Kerkvader uit Afrika het pas die lig gesien. Die boek word uitgegee deur Sun Media, wat spesialiseer in die publikasie van e-boeke. Dit beteken dat die boek gratis op internet beskibaar is en dit kan opgespoor word op www.africansunmedia.co.za (SUN-ESHOP). Die boek is van populêrwetenskaplike aard en is dus vir enige belangstellende leser toeganklik. Die publikasie is ook goed gedokumenteer, omdat die outeur uit die oorspronklike geskrifte van Augustinus gewerk het. Daarom is die boek ook 'n goeie naslaanwerk vir enige navorser wat meer oor hierdie kerkvader wil weet.
Source: Die Kerkblad 120, pp 26 –27 (2018)
Beterskapwense aan …
Dr. M Aucamp (Marius), emerituspredikant van die Geref. Kerk Durban, is ontslaan uit die hospitaal en sterk tans tuis aan.